Hu Die

Hu Die (egentlig: Hu Ruihua; kinesisk: 胡蝶, pinyin: Hú Dié; født 23. mars 1908 i Shanghai i Kina, død 23. april 1989 i Vancouver i Canada) var en kinesisk skuespillerinne. Hun ble kalt filmlerretets dronning og Miss Butterfly Hu.


== Liv og virke ==


=== Bakgrunn ===
Hu Ruihua ble født i Shanghai men flyttet til Guangzhou (Kanton) da hun var ni år. Faren henns ble så generalinspekrør for Beijing–Fengtian-jernbanen, og hun tilbragte meget av tenårene i nordkinesiske byer som Beijing, Tianjin og Yingkou, og tilegnet seg fullkomment språket der, mandarin, noe som var en veldig fordel fa kinesisk kino gikk over til talefilm. 
Som tenåring gikk Hu Die på Gu Kenfus (顧肯夫/顾肯夫) skuespillerskole. I 1924 flyttet hun tilbake til Shanghai med familien. Da China (Zhonghua) Film School, landets første filmskole, åpnet under Hong Shens ledelse, var hun den første som meldte seg der.


=== Skuespillerinne ===
Hun fikk sin filmdebut i 1925 med Qiushan yuan. 
Frem til 1927 opptrådte hun i filmatiseringer av flere kinesiske legender, blant annet som slangekvinnen i Baishe zhuan (1926) og som kameliadamen i Xi chahua (1927).
Fra 1928 til 1937 var Hu Die engasjert av det ledende filmselskapet Mingxing og disse årene var høydepunktet på hennes karriere. Hun spilte i den første kinesiske lydfilmen,  Ge'nü hongmudan (1931) av Zhang Shichuan, som en kvinne som ble undertrykket og mishandlet av sin mann. Hun spilte ofte i filmer redigert av Zhang. 
Noe som anses som hennes absolutte høydepunkt var da hun spilte to tvillingsøstre – en fattig bondekvinne, og en militærkommandants elskerinne – i filmen Zimei hua (1933) av Zheng Zhengqiu. Filmen var den tids mest kommersielt innbringende i Kina. 
På frunn av den japanske okkupasjon av Kina dro hun til Hongkong, der hun fra 1946 igjen opptrådte i noen få filmer. Senere under den annen sino-japanske krig tok hun tilflukt i Chongqing. Den kom hun i kontast med den mektige spionasjesjefen Dai Li. Hun var tidligere blitt introdusert for Dai Li i Shanghai av sin kollega skuespillerinnen Xu Lai, som var gift med en nær venn av Dai Li. Ifølge Dai Lis medarbeider Chen Zuis memoarer ble Hu Die elskerinne til Dai Li i den perioden. 
Hennes siste film var Jietong (1960).


=== Canada ===
I 1975 utvandret hun til Vancouver i Canada, dit hennes sønn hadde kommet tidligere. Hun levde tilbaketrukket og unngikk oppmerksomhet ved å bruke navnet Pan Baojuan. Hun dikterte sine memoarer i 1986, og de utkom først som serie i Taiwans United Daily News . De ble publisert i Fastlandskina i 1987.


== Referanser ==


== Litteratur ==
Lee, Lily Xiao Hong; Stefanowska, A. D.; Wiles, Sue (2003). Biographical Dictionary of Chinese Women. M.E. Sharpe. ISBN 978-0-7656-0798-0. 
Perkins, Dorothy (2013). Encyclopedia of China: History and Culture. Routledge. ISBN 978-1-135-93562-7. 
Wakeman, Frederic E. (2003). Spymaster: Dai Li and the Chinese Secret Service. University of California Press. ISBN 978-0-520-92876-3. 
Xiao, Zhiwei (2002). Encyclopedia of Chinese Film. Routledge. ISBN 978-1-134-74554-8. 
Ye, Tan; Zhu, Yun (2012). Historical Dictionary of Chinese Cinema. Rowman & Littlefield. ISBN 978-0-8108-6779-6. 


== Eksterne lenker ==
(en) Hu Die på Internet Movie Database 
(en) Hu Die hos The Movie Database 
Kurzbio mit Foto